Pɛl 18
1
Ram mi rɛŋ nhɔkɛ ni rɔ
kä jɛn lo̱kɛ mi gɔaa.
2
Kä ram mi dɔ̱a̱r thilɛ mi jekɛ
kä ŋäc ŋɔaani,
nhɔkɛ ni min caarɛ kä rɔa.
3
Mi ci ɣɔ̱ɔ̱n ben la duer
ɛ no̱o̱ŋɛ bä,
kä thil po̱cä no̱o̱ŋɛ
thil luthä.
4
Kä rieet ran ce̱tkɛ kɛ pi̱
ti luëŋ luëëŋ.
Kä pɛl ce̱tdɛ kɛ waŋ
mi lo̱ny pi̱kɛ.
5
/Cɛ gɔaa ɛn ɣöö ɣɔɔri
gua̱n dui̱rä,
kä bi gua̱n cuuŋä pën cuɔ̱ɔ̱ŋ.
6
Ruac raam mi dɔ̱a̱r no̱o̱ŋɛ riɛk,
kä latdɛ ni duäc nath.
7
Kä riɛk dɔ̱rä ɛ lɛpdɛ,
kä laatkɛ ka̱p kɛ jɛ.
8
Kä ruac raam mi gua̱n luɔm
comɛ ce̱tdɛ nikɛ kuän,
la räthkɛ ni jic ran.
9
Kä ram mi puɔ̱ny duaal,
ce̱tdɛ kɛ ram mi näk naath.
10
Kuoth Nhial ce̱tdɛ kɛ cuut
luaak mi bum bum,
luäk gua̱n cuŋni rɔ thi̱n.
11
Kuak raam mi riäŋ riäŋ
gaŋkɛ jɛ,
ce̱tdɛ kɛ päny mi bäär
mi go̱l wec.
12
Nɛy tin liakɛ rɔ̱ bikɛ da̱k,
kä nɛy tin mua̱l mua̱a̱l bikɛ
tekɛ luth.
13
Kä ram looc mi /kenɛ liŋ,
ɛ dɔ̱ɔ̱rɛ kä ɛ pöcdɛ.
14
Ŋa̱th lɔaac ran käänɛ jɛ
kä juey,
kä bath lɔaacdɛ
pälɛ jɛ jɔ̱ɔ̱r.
15
Kä ram mi pɛl wi̱cdɛ
la go̱rɛ ŋäc ŋɔaani.
16
Muc la naŋɛ raan gekä
nɛɛni tin di̱t.
17
Kä ram mi took ruac rɛy luɔ̱k
la ce̱tdɛ kɛ mi te ni jɛn
kɛ cuɔ̱ɔ̱ŋ amäni mi
ca lɛ kɔŋ thiëc.
18
Yor gaakni reecɛ ŋaknɔm,
reecɛ kam nɛɛni rɛw
ti buɔ̱m buɔ̱ɔ̱m.
19
Luäk däman ran ce̱tdɛ kɛ
wec mi bum,
kä gakdu kɛ jɛ ce̱tdɛ
kɛ thi̱i̱k duëël
mi ca kuɛ̈n thi̱n.
20
La ro̱ŋ raan kɛ mi cɛ lat,
ruacdu ɛ jɛn ro̱o̱ŋ ji̱ mɔ.
21
Kä tëk kɛnɛ lia̱a̱ jälkɛ kɛ lɛp,
gɔaa ni ɣöö bi min
ci lat nhɔk.
22
Kä ram mi ci ciek jek
cɛ mi gɔaa jek,
kä cɛ gɔɔy jek
kä Kuoth Nhial.
23
Ram mi can la thiecɛ agɔaa,
kä ram mi riäŋ la locɛ raan
a jiäk.
24
Tëë kɛ mäthni ti
/ci määthdiɛn jäny,
kɛ määth mi leny ni dämuɔɔr.
